open-index/open-wikipedia-markdown huggingface dataset:
பான்ஸ்வாரா சமஸ்தானம்

**பான்ஸ்வாரா சமஸ்தானம்** (**Banswara State**)  பிரித்தானிய இந்தியாவின் தற்கால இராஜஸ்தான் மாநிலத்தின் தென்கிழக்கில் அமைந்த பான்ஸ்வாரா இராச்சியம் 4160 சதுர மைல் பரப்பளவுடன் இருந்தது. பான்ஸ்வாரா இராச்சியம் 1527ஆம் ஆண்டில் சிசோடியா வம்ச இராஜபுத்திர குலத்தினர் நிறுவினர். 1900-ஆம் வரை முடியாட்சியாக விளங்கிய பான்ஸ்வாரா இராச்சியம்,  1895-ஆம் ஆண்டில் ஆங்கிலேயர்கள் கொண்டு வந்த இந்தியத் துணைப்படைத் திட்டத்தின் கீழ் பான்ஸ்வாரா இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ்  இந்தியப் பகுதியில் இருந்த 565 சமஸ்தானங்களில் ஒன்றாகும்.

## வரலாறு
இராஜபுத்திர மன்னர் ராணா சங்கா, 1527-இல்  முகலாய மன்னர்  பாரை எதிர்த்து கன்வா போரில் போரிட்டார். போரில் இறந்த ராணா சங்காவின் இராச்சியம், பான்ஸ்வாரா இராச்சியம் மற்றும் துங்கர்பூர் இராச்சியம் என இரண்டாகப் பிரிக்கப்பட்டது. பான்ஸ்வாரா இராச்சியம் 1527-இல் ஜெகால் சிங்கிடம் ஒப்டைக்கப்பட்டது.இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று இந்திய விடுதலைக்குப் பின்னர் இந்த சமஸ்தானத்தை இந்தியாவுடன் இணைக்கப்பட்டது. 

## இவற்றையும் பார்க்க
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* திவான்

## மேற்கோள்கள்
* Pochhammer, Wilhelm von *India's Road to Nationhood: A Political History of the Subcontinent* (1973) ch 57 excerpt
* .
* 
* 
* 
* 
* 

## வெளி இணைப்புகள்

*Indian Princely States – CRW Flags Inc. – Banswara
*

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
முன்னாள் சுதேச சமஸ்தானகள்
பான்ஸ்வாரா மாவட்டம்
மகாத்மா காந்தி சிலை, காந்தி மைதானம்

பாட்னாவில் உள்ள காந்தி மைதானத்தில் உள்ள **மகாத்மா காந்தியின் சிலை** (*Statue of Mahatma Gandhi, Gandhi Maidan*) இந்தியாவின் தேசத் தந்தை மகாத்மா காந்தியின் நினைவுச் சின்னமாகும். இந்த சிலையானது உலகில் நிறுவப்பட்ட மகாத்மா காந்தியின் சிலைகளில் மிக உயரமான வெண்கலச் சிலை ஆகும். இதனைப் பிப்ரவரி 15, 2013 அன்று பீகார் முதல்வராக இருந்த நிதிஷ்குமாரால் திறந்துவைக்கப்பட்டது. இந்த சிலை பீகார் அரசால்  35 கோடி செலவில் நிறுவப்பட்டது. இரண்டாவது மிக உயரமான காந்தி சிலை கர்நாடக மாநிலம் சித்ரதுர்கா வட்டத்தில் துருவானூரில் அமைந்துள்ளது.

## விளக்கம்
இந்த சிலையானது  உயரமானது. உயரமான 24 அடி பீடத்தில் அமைக்கப்பட்ட இச்சிலையானது வெண்கலத்தால் ஆனது. இது ராம் வி சூதார் நிறுவனத்தால் வடிவமைக்கப்பட்டது. இச்சிலை பாட்னாவில் தூய சவேரியார் மேல்நிலைப் பள்ளிக்கு முன்னால் உள்ள வரலாற்று முக்கியத்துவம் வாய்ந்த காந்தி மைதானத்தின் மேற்கு முனையில் அமைந்துள்ளது. மகாத்மா காந்தி இரண்டு குழந்தைகளுடன் பாசத்துடன் நிற்பதாக இச்சிலை வடிவமைக்கப்பட்டுள்ளது. தை இது காட்டுகிறது. 24அடி உயரப் பீடத்தில் காந்தியின் வாழ்க்கையில் நடைபெற்ற நான்கு முக்கிய நிகழ்வுகளான, தண்டி உப்புச்சத்தியாகிரகம் (1930), வெளியேறு இந்தியா இயக்கம் (1942), சம்பரண் மற்றும் கேடா சத்தியாகிரகம் (1917) மற்றும் காந்தியின் அடையாளமாக நூற்புச் சக்கரம்ஆகியவை பெரிய எழுத்துகளில் பொறிக்கப்பட்டுள்ளன.

இராம்சுதார் கலை நிறுவனம் நடத்தும் சிற்பி அனில், "புன்னகையுடன் காட்சியளிக்கும் காந்தி, உலக அமைதியின் செய்தியினையும் பணக்காரர்களுக்கும் ஏழைகளுக்கும் இடையிலான பிரிவைக் குறைக்க அனைவரையும் ஊக்குவிக்கும்" என்றார்.

## படக்காட்சி

New Gandhi statue Patna 04.JPG|
New Gandhi statue Patna 03.JPG|
New Gandhi statue Patna 05.JPG|
New Gandhi statue Patna 06.JPG|
New Gandhi statue Patna 07.JPG|


## மேற்கோள்கள்


பகுப்பு:Coordinates on Wikidata
பகுப்பு:மகாத்மா காந்தி தொடர்பான நினைவிடங்கள்
மகாத்மா காந்தி நினைவு மையம், மாத்தளை

**மகாத்மா காந்தி நினைவு மையம், மாத்தளை** (*Mahatma Gandhi Memorial Centre, Matale*) என்பது இலங்கையின் மத்திய மாகாணத்தில் மாத்தளையில் அமைந்துள்ள காந்தி நினைவிடமாகும்.

இந்த நினைவு மையத்தினை குடியரசுத் தலைவர் மைத்திரிபால சிறிசேன மற்றும் இந்திய உயர் ஆணையர் ஒய். கே. சின்காவால் 2015 நவம்பர் 22 அன்று துவக்கிவைக்கப்பட்டது. இந்த நினைவிடம் மகாத்மா காந்தி 1927இல் இலங்கைக்கு வந்ததன் நினைவாக அமைக்கப்பட்டது.

## இதையும் பார்க்கவும்

* மகாத்மா காந்தியின் இலங்கை பயணம்

## மேற்கோள்கள்

 

பகுப்பு:மகாத்மா காந்தி தொடர்பான நினைவிடங்கள்
பகுப்பு:மாத்தளை மாவட்டம்
நோ டைம் டு டை

**நோ டைம் டு டை** () என்பது 2021 ஆம் ஆண்டு திரைக்கு வந்த ஐக்கிய இராச்சியம்  மற்றும் அமெரிக்க நாட்டு உளவு திரைப்படம் ஆகும். இது ஜேம்ஸ் பாண்ட் திரைப்படத் தொடர்களின் 25 வது படம் ஆகும். இயான் புரொடக்சன்சு என்ற நிறுவனம் தயாரிக்கும் இந்த திரைப்படத்தில் ஐந்தாவது முறையாக நடிகர் டேனியல் கிரெய்க் என்பவர் ஜேம்ஸ் பாண்ட் என்ற கதாபாத்திரத்தை ஏற்று நடிக்க, இவருடன் ராமி மலேக், லியா சேடக்ஸ், இலக்‌சனா இலிஞ்சு, பென் விஷா, நவோமி ஹாரிஸ், ரால்ப் ஃபியன்னெஸ், ஜெப்ரி ரைட் மற்றும் கிறிசுடாப் வால்ட்சு ஆகியோர் நடித்துள்ளனர்.

நோ டைம் டூ டை என்ற படம் லண்டனில் உள்ள என்ற ராயல் ஆல்பர்ட் ஹாலில் 28 செப்டம்பர் 2021 இல் திரையிடப்பட்டது. அதைத் தொடர்ந்து 30 செப்டம்பர் 2021  இல் ஐக்கிய இராச்சியத்திலும் மற்றும் 8 அக்டோபர் 2021 இல் ஐக்கிய அமெரிக்காவிலும் வெளியானது.

## மேற்கோள்கள்

## வெளி இணைப்புகள்
* 

பகுப்பு:2021 ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரித்தானிய பரபரப்பூட்டும் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:உளவு திரைப்படங்கள்
பகுப்பு:தொடர் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:ஜேம்ஸ் பாண்ட் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
எஃப். ஜி. நடேச ஐயர்

**எஃப். ஜி.  நடேச ஐயர்** (*F. G. Natesa Iyer*, 11 நவம்பர் 1880 – 23 சனவரி 1963) இந்திய தேசியக் காங்கிரசில் செயற்பட்ட ஒரு விடுதலைப் போராட்ட வீரர் ஆவார். நவீன தமிழ் நாடகம், தமிழ்த் திரைப்படத்துறையின் முன்னோடிகளில் ஒருவராகத் திகழ்ந்தார். இவர் ஒரு திறமையான ஆசிரியரும் ஆவார், பல இளைஞர்களது தகுதியை அங்கீகரித்து, ஊக்குவித்தார். இவரது மாணவர்கள் பின்நாட்களில் கர்நாடக இசையில் சிறந்த கலைஞர்களாக மாறினர்.

## ஆரம்ப வாழ்க்கை மற்றும் பின்னணி
நடேச ஐயர் 1880 நவம்பர் 11 அன்று, ஜானகியம்மையார் (புதுக்கோட்டம்மா), கங்காதர சாஸ்திரி ஆகியோருக்கு மகனாகப் பிறந்தார். கங்காதர சாத்திரி அப்போது பிரித்தானியக் குடியேற்ற ஆட்சியின் கீழ் இந்தியத் துணைக்கண்டத்தின்  புதுக்கோட்டை மாநிலத்தின் சட்ட ஆலோசகராக இருந்தார். நடேச ஐயரின் அண்ணன் ராவ் சாகிப் ஜி. கணபதி சாஸ்திரி புதுக்கோட்டை மாநிலத்தின் திவானாக இருந்தவர். இவரது குடும்பம் அப்பய்யா தீட்சிதர் பரம்பரையைச் சேர்ந்தது. நடேச ஐயர் இசை, நாடகம் மீதான ஈர்ப்பினால் பத்து வயதில் வீட்டை விட்டு சென்றார். மதுரா, திண்ணைவேலி - குயிலான் தொடருந்துக் கட்டுமானத் துறையில் ஒரு எழுத்தராக சேர்ந்தார்.

## நடிகர்
நடேச ஐயர் 1938-இல் கே. சுப்பிரமணியம் இயக்கத்தில் வெளிவந்த *[[சேவாசதனம்]]* திரைப்படத்தில் கதாநாயகனாக நடித்தார். ஐயர் இதில் "ஈசுவர ஐயர்" என்ற பாத்திரத்தில் நடித்தார். ம. ச. சுப்புலட்சுமி "சுமதி" என்ற பாத்திரத்தில் நடித்தார். சமூக சீர்திருத்தங்களுக்காக இத்திரைப்படம் பிரபலமானது. மூத்த மார்க்சியத் தலைவர் என். சங்கரய்யா, இத்திரைப்படத்தை இளம் பெண்களுக்கும், வயதான ஆண்களுக்கும் இடையிலான திருமணத்தைத் தேர்ந்தெடுக்கும் ஒரு "அசாதாரணப் படம்" என்று விவரித்தார். முதியவர் வேடத்தில் ஐயரின் நடிப்பை சங்கரய்யா குறிப்பாக பாராட்டினார்.

## பொது வாழ்க்கை
ஐயர் தென்னிந்திய ரயில்வே நிறுவனத்தில் (எஸ்ஐ ஆர்) ரயில்வே அதிகாரியாக இருந்தார். இவர் 1935 இல் மாவட்டப் போக்குவரத்து கண்காணிப்பாளராக ஓய்வு பெற்றார். இந்தப் பதவியை வகித்த முதல் இந்தியர் இவர் ஆவார். தென்னிந்திய ரயில்வேயின் நிர்வாக தலைமையகம் திருச்சிராப்பள்ளியில் இருந்தது. ஐயர் தனது வாழ்க்கையின் பெரும்பகுதி திருச்சியில் வாழ்ந்தார்.

## தனிப்பட்ட நம்பிக்கை
இரமண மகரிசியுடனும், அவரது ஆசிரமத்துடனும் நடேச ஐயர் மிகுந்த உளத் தொடர்பு கொண்டிருந்தார். சிவானந்த சரஸ்வதியின் அபிமானியாகவும் இருந்தார். இவர் எழுதிய அஞ்சலிக்குறிப்பு தெய்வீக வாழ்க்கை சங்கத்தின் ஓரு வெளியீட்டில் வெளியானது.

ஐயர், தமிழ்ப் பிராமண சமூகத்தின் வடமா துணைப் பிரிவின் ஸ்மார்த்தப் பாரம்பரியத்தைச் சேர்ந்தவர் என்று அனுமானிக்கப்படலாம் . இவர்கள் அத்வைத வேதாந்தத்தை அடிப்படையாகக் கொண்டிருந்தனர்.

## மறைவு
நடேச ஐயர் 1963 சனவரியில் போபாலில் உள்ள அவரது மகள் திரிபுரசுந்தரியின் வீட்டில் தனது 82-வது அகவையில் மறைந்தார். இவரது உடல் போபாலில் இராணுவ மரியாதையுடன் தகனம் செய்யப்பட்டது.

## மேற்கோள்கள்

## வெளி இணைப்புகள்
*ரசிக ரஞ்சன சபா
*F.G. NATESA IYER (1880-1963), Actor, philanthropist and patron of arts, T. S. Mani

பகுப்பு:1880 பிறப்புகள்
பகுப்பு:1963 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:திருச்சிராப்பள்ளி அரசியல்வாதிகள்
பகுப்பு:இந்தியத் திரைப்பட நடிகர்கள்
பகுப்பு:இந்தியத் தமிழர்
பகுப்பு:தமிழ் நடிகர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தமிழ்நாட்டு நடிகர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
எவன் காட்டன்

**சர் ஹாரி எவன் அகஸ்டே காட்டன்**  (24 மே 1868 - 7 மார்ச் 1939), **எவன்** **காட்டன்** அல்லது ஹா. இ. அ.  **காட்டன் என்று** அழைக்கப்படுகிறார், இவர் விடுதலைக் கட்சியினைச் சேர்ந்த அரசியல்வாதி, சட்டத்தரணி, நிர்வாகி, பத்திரிகையாளர், வரலாற்றாசிரியர் மற்றும் எழுத்தாளர் ஆவார். 1907 இல் முதன்முதலில் வெளியிடப்பட்ட இவரது *கல்கத்தா ஓல்டு அண்ட் நியூவிற்காக* இவர் பரவலாக அறியப்படுகிறார்.

## தொடக்க காலங்களில்
இவர் சர் ஹென்றி காட்டன், ஐரிய நாட்டினைச் சேர்ந்த மேரி ரியான் இணையரின் மகன் ஆவார். இவரின் தந்தை இந்திய தேசிய காங்கிரசின் 1904 அமர்வில் தலைமை தாங்கினார். இவர்  மௌண்ட் லிபான் பள்ளியிலும் பின்னர் செர்போர்ன் பள்ளியிலும் தனது ஆரம்ப பள்ளி படிப்பை முடித்தார்.

## தொழில்முறை வாழ்க்கை
காட்டன், 1893 முதல் 1908 வரை கல்கத்தா உயர்நீதிமன்றத்தில் பயிற்சி பெற்றார். இவர் கல்கத்தா மாநகராட்சி உறுப்பினராகப் பணியாற்றினார். இவர் *[[தி கார்டியன்|தி கார்டியனின்]]* நிருபராக 1903 ஆம் ஆண்டு தில்லி தர்பாரில் இருந்தார். *இவர் டெய்லி நியூசின்* கொல்கத்தா நிருபராக பணியாற்றினார். இவர் இந்திய தேசிய காங்கிரஸின் பிரித்தானியக் குழுவின் வாராந்திர அமைப்பான *இந்தியாவின்* ஆசிரியர் பொறுப்பை மேற்கொண்டார். இவர் 1922 முதல் 1925 வரை வங்காள சட்ட மன்றத்தின் தலைவராகப் பணியாற்றினார். இவர் இந்திய வரலாற்று பதிவுகள் ஆணையத்தின் தீவிர உறுப்பினராக இருந்தார் மற்றும் 1923 முதல் 1925 வரை அதன் தலைவராக இருந்தார்.

## அரசியல்
இவான் 1906 இல் இங்கிலாந்துக்குத் திரும்பி லிபரல் கட்சியில் சேர்ந்தார். இவருடைய தந்தை 1906-1910 வரை நாட்டிங்ஹாம் கிழக்குத் தொகுதி நாடாளுமன்ற உறுப்பினராக இருந்தார்.சனவரி 1910 இல், இவான் பொதுத் தேர்தலில் டல்விச்சின் தொகுதியில் போட்டியிட்டார்.

## திருமணம்
1896 ஆம் ஆண்டில், இவர் பெங்கால் ஐசிஎசு வின் வில்லியம் எச். கிரிம்லியின் மகள் நோராவை மணந்தார். இவர்களுக்கு ஒரு மகள் இருந்தார்.

## மேற்கோக்கள்

பகுப்பு:Articles with hCards
பகுப்பு:இந்திய தேசிய காங்கிரசு
பகுப்பு:1939 இறப்புகள்
பகுப்பு:1868 பிறப்புகள்
தென்மலை, வாசுதேவநல்லூர்

**தென்மலை** (*Thenmalai*) என்பது இந்தியாவின் தமிழ்நாடு மாநிலம், தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியம், தென்மலை ஊராட்சியில் மேற்கு தொடர்ச்சி மலையடிவாரத்தில் அமைந்த கிராமம் ஆகும். இது வருவாய் வட்டத் தலைமையிடமான வாசுதேவநல்லூரிலிருந்து 9 கிலோ மீட்டர் தொலைவிலும், கரிவலம்வந்தநல்லூரிலிருந்து 10 கிலோ மீட்டர் தொலைவிலும் அமைந்துள்ளது. இதன் அஞ்சல் சுட்டு எண் 627757 ஆகும். இவ்வூரில் புகழ்பெற்ற பரிகாரத் தலமான தென்மலை திரிபுரநாதேஸ்வரர் கோயில் மேற்கு நோக்கி அமைந்துள்ளது. மேலும் தென்மலை பாலசுப்பிரமணியசுவாமி கோயிலும் அமைந்துள்ளது. தென்மலை கிராமம், வாசுதேவநல்லூர் சட்டமன்றத் தொகுதிக்கும், தென்காசி நாடாளுமன்றத் தொகுதிக்கும் உட்பட்டது.

## அருகமைந்த சிற்றூர்கள்
# அ.சுப்ரமணியபுரம்
# அருகன்குளம்
# செந்தட்டியாபுரம்புதூர்

## அருகமைந்த நகரங்கள்
# வாசுதேவநல்லூர்
# சிவகிரி
# இராஜபாளையம்
# புளியங்குடி
# சங்கரன்கோவில்

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி  3060 வீடுகள் கொண்ட தென்மலை ஊராட்சியின் மொத்த மக்கள் தொகை 10,283 ஆகும். அதில் ஆண்கள் 49.5% மற்றும் பெண்கள் 51.5% ஆகவுள்ளனர். 6 வயதிற்குட்பட்ட குழந்தைகள் 1002 ஆக உள்ளனர். சராசரி எழுத்தறிவு 65.4%  ஆகும். 

## கல்வி நிலையங்கள்
* வெள்ளை விநாயகர் துவக்கப் பள்ளி 
* விக்டோரியா துவக்கப் பள்ளி
* ஊராட்சி ஒன்றிய நடுநிலைப் பள்ளி 
* இந்து நடுநிலைப் பள்ளி 

## வழிபாட்டுத் தலங்கள்
* தென்மலை திரிபுரநாதேஸ்வரர் கோயில்
* தென்மலை பாலசுப்பிரமணியசுவாமி கோயில்

## மேற்கோள்கள்

## வெளி இணைப்புகள்
* தென்மலை - சங்கரன்கோவில் ரோடு சீரமைக்க தென்மலை கிராம மக்கள் கோரிக்கை

பகுப்பு:தென்காசி மாவட்டத்திலுள்ள கிராமங்கள்
வீரபாண்டி ஆ. இராசேந்திரன்

**வீரபாண்டி ஆ. இராஜேந்திரன்** (*Veerapandi A. Rajendran*) என்கிற வீரபாண்டி ராஜா (பிறப்பு 02 அக்டோபர், 1962-இறப்பு 02 அக்டோபர் 2021) என்பவர் இந்திய அரசியல்வாதியும், திராவிட முன்னேற்றக் கழகத்தினைச் சார்ந்த முன்னாள் தமிழ்நாடு சட்டமன்ற உறுப்பினர் ஆவார்.

## குடும்பம்
வீரபாண்டி ஆ. இராஜேந்திரன் திராவிட முன்னேற்றக் கழக, சேலம் மாவட்ட முன்னணி நிர்வாகியும் முன்னாள் அமைச்சருமான வீரபாண்டி ஆறுமுகத்தின் மகனாவார். இவர் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். இவர் சேலம் மாவட்டம், வீரபாண்டியை அடுத்த பூலாவாரியைச் சார்ந்தவர். இவருக்குச் சாந்தி என்ற மனைவியும், மலர்விழி மற்றும் கிருத்திகா என இருமகள்களும் உள்ளனர்.

## சட்டமன்ற உறுப்பினராக
1982 முதல் திமுக உறுப்பினராகச் சேர்ந்த இவர், மாவட்ட இளைஞரணி பொறுப்பாளராகவும் இருந்துள்ளார். 2006ஆம் ஆண்டு நடைபெற்ற சட்டமன்றத் தேர்தலில் வீரபாண்டி தொகுதியில் திமுக வேட்பாளராப் போட்டியிட்டு வெற்றி பெற்று சட்டமன்ற உறுப்பினராக ஆனார். மீண்டும் 2011 மற்றும் 2016ஆம் ஆண்டுகளில் நடைபெற்ற தேர்தல்களில் போட்டியிட்டு தோல்வியடைந்தார்.

## இறப்பு
இராஜேந்திரன் மாரடைப்பு காரணமாக 2021 அக்டோபர் 02 அன்று தனது இல்லத்தில் காலமானார்.

## மேற்கோள்கள்

பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:சேலம் மாவட்ட மக்கள்
பகுப்பு:1962 பிறப்புகள்
பகுப்பு:2021 இறப்புகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:ஊர்ப் பெயரால் அறியப்படும் மக்கள்
உளவு திரைப்படம்

**உளவு திரைப்படம்** (Spy film) என்பது ஒரு திரைப்பட வகையாகும். சில சமயங்களில் வேவு பார்த்தல் என்றும் அழைக்கப்படுகிறது. இந்த வகை படங்கள் யதார்த்தமான வழியில் ஜான் லே காரே எழுதிய புதினங்களின் தழுவலாகவோ அல்லது கனவுருப்பனை கதாபாத்திரமான ஜேம்ஸ் பாண்ட் என்பவரை அடிப்படையாகக் கொண்டு உருவாக்கப்படுகின்றது. உளவுப்புனைவுகதை வகையின் பல புதினங்கள் ஜான் புச்சன், லெ காரே, இயன் ஃப்ளெமிங் மற்றும் லென் டீடன் ஆகியோரின் படைப்புகளின் இருந்து திரைப்படங்களுக்கு தழுவின.

இந்த வகை திரைப்படங்கள் பிரித்தானியத் திரைப்படத்துறையில் குறிப்பிடத்தக்க  தாக்கத்தை ஏற்படுத்தியது. அத்துடன் முன்னணி பிரித்தானிய இயக்குநர்களான ஆல்பிரட் ஹிட்ச்காக் மற்றும் கரோல் ரீட் ஆகியோர் குறிப்பிடத்தக்க பங்களிப்புகளை வழங்கினர்கள். பெருபாலான உளவுத் திரைப்படங்கள் அரசாங்கத்தை சார்ந்து  உளவு நடவடிக்கைகள் மற்றும் அவர்களின் எதிரிகளால் கண்டுபிடிப்பது போன்றே காட்டப்படுகின்றது. இது 1940 களின் நாசிசம் உளவு முதல் 1960 களின் ஜேம்ஸ் பாண்ட் திரைப்படங்கள் வரை உளவு படம் எப்போதும் உலகம் முழுவதும் பார்வையாளர்களிடையே பிரபலமாக உள்ளது.

இந்த வகை திரைப்படங்களில் நவீன தொழில்நுட்ப கருவிகள், கவர்ச்சியான இடங்கள், சிறந்த சண்டை வீரர், எதையும் புத்திக்கூர்மையுடன் கையாளும் கதாநாயகன் என அதிரடி மற்றும் அறிவியல் புனைகதை வகைகளை கொண்டு பார்வையாளர்களை கவரும் விதமாக உருவாக்கப்படுகின்றது. 1945 ஆம் ஆண்டு போர் உளவு திரைப்படமாக பர்மா ராணி என்ற படம் வெளியானது. அதைத் தொடர்ந்து 1965 ஆம் ஆண்டில் கே. சங்கர் இயக்கத்தில் எம். ஜி. ஆர், ஜெயலலிதா, எல். விஜயலட்சுமி நடிப்பில் குடியிருந்த கோயில் என்ற திரைப்படமும் வெளியானது.

## மேற்கோள்கள்

பகுப்பு:திரைப்பட வகைகள்
பத்ரக்

**பத்ரக்** (**Bhadrak**) இந்தியாவின் ஒடிசா மாநிலத்தின் பத்ரக் மாவட்டத்தின் நிர்வாகத் தலைமையிடமும், நகராட்சியும் ஆகும். இது சலந்தி ஆற்றின் கரையில் அமைந்துள்ளது. இங்குள்ள பத்ரகாளி கோயிலை முன்னிட்டு இதற்கு பத்ரக் எனப்பெயராயிற்று. 
பத்ரக் நகரம், மாநிலத் தலைநகரான புவனேஸ்வருக்கு வடகிழக்கே 130 கிலோ மீட்டர் தொலைவில் உள்ளது.
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி  மொத்த மக்கள் தொகை   107,463 ஆகும். அதில் ஆண்கள் 55,090  மற்றும் பெண்கள் 52,373  ஆகவுள்ளனர். 6 வயதிற்குட்பட்ட குழந்தைகள் 13,138  ஆக உள்ளனர். பாலின விகிதம் 1000 ஆண்களுக்கு 951 பெண்கள் வீதம் உள்ளனர். சராசரி எழுத்தறிவு 79.49 %  ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  மற்றும்  ஆக உள்ளனர். மக்கள் தொகையில் இந்துக்கள் 72,463	(59.72%), இசுலாமியர்கள் 48,000	(39.56%)  மற்றவர்கள் 0.70% ஆக உள்ளனர்.
 

## போக்குவரத்து
பத்ரக் நகரம், மாநிலத் தலைநகரான புவனேஸ்வருக்கு வடகிழக்கே 130 கிலோ மீட்டர் தொலைவில், தேசிய நெடுஞ்சாலை எண் 16-இல் உள்ளது. பத்ரக் நகரத்திற்கு வடக்கே 3 கிலோ மீட்டர் தொலைவில் சரம்பா எனுமிடத்தில் பத்ரக் தொடருந்து நிலையம் உள்ளது.
## தட்பவெப்பம்

## மேற்கோள்கள்

பகுப்பு:பத்ரக் மாவட்டம் 
பகுப்பு:ஒரிசா மாநிலத்திலுள்ள ஊர்களும் நகரங்களும்
பரிபடா

**பரிபடா** (**Baripada**) இந்தியாவின் கிழக்கில் அமைந்த ஒடிசா மாநிலத்தின் வடகிழக்கில் உள்ள மயூர்பஞ்ச் மாவட்டத்தின் நிர்வாகத் தலைமையிட நகரமும், நகராட்சியும் ஆகும். பரிபடா நகரம் பூதபலங்கா ஆற்றின் கரையில் உள்ளது.
பரிபடா சட்டமன்றத் தொகுதியில் பரிபடா நகரம் அமைந்துள்ளது. இந்திய விடுதலைக்கு முன்னர் வரை மயூர்பஞ்ச் சமஸ்தானத்தின் தலைநகராக பரிபடா நகரம் இருந்தது.
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி பரிபடா நகரத்தில்  மொத்த மக்கள் தொகை   109,743 ஆகும். அதில் ஆண்கள் 56,676  மற்றும் பெண்கள் 53,067  ஆகவுள்ளனர். 6 வயதிற்குட்பட்ட குழந்தைகள் 10,453  ஆக உள்ளனர். பாலின விகிதம் 1000 ஆண்களுக்கு 936  பெண்கள் வீதம் உள்ளனர். சராசரி எழுத்தறிவு  87.26 % ஆகும். மக்கள் தொகையில் இந்துக்கள் 109,732	(93.91%), இசுலாமியர்கள் 5,241	(4.49%) , கிறித்துவர்கள் 650 (0.56 %) மற்றவர்கள் 1.05%  ஆக உள்ளனர்.

## புவியியல்
 பாகையில் பரிபடா நகரம் அமைந்துள்ளது.இது கடல் மட்டத்திலிருந்து 36 மீட்டர் உயரத்தில் உள்ளது.  பரிபடா நகரம் பூதபலங்கா ஆற்றின் கரையில் உள்ளது.

### தட்பவெப்பம்

## படக்காட்சிகள்

File:Shri Hari Baladev Jiu Temple Baripada.jpg|பலராமர் கோயில் 
File:Idol of Maa Jagadhatri 2012.JPG|ஜெகதாத்திரிஅம்மன் கோயில்
File:Jagadhatri Mela 2011.JPG|ஜெகதாத்திரி கோயில் 
File:Simlipal National Park, Mayurbhanj.jpg|சிம்லிபல் தேசியப் பூங்கா, மயூர்பஞ்சு மாவட்டம்

## இதனையும் காண்க
* மயூர்பஞ்ச் சமஸ்தானம்
## மேற்கோள்கள்

பகுப்பு:மயூர்பஞ்சு மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
டேங்கானாள்

**டேங்கானாள்** (**Dhenkanal**) இந்தியாவின் கிழக்கில் உள்ள ஒடிசா மாநிலத்தின் டேங்கானாள் மாவட்டத்தின் நிர்வாகத் தலைமையிட நகரமும், நகராட்சியும் ஆகும்.  

## புவியியல்
 பாகையில் டேங்கானாள் நகரம் அமைந்துள்ளது.இது கடல் மட்டத்திலிருந்து 80 மீட்டர் உயரத்தில் உள்ளது.

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி  23 வார்டுகளும்,  14,908  வீடுகளும் கொண்ட  மொத்த மக்கள் தொகை  67,414 ஆகும். அதில் ஆண்கள் 34,864  மற்றும் பெண்கள் 32,550  ஆகவுள்ளனர். 6 வயதிற்குட்பட்ட குழந்தைகள் 6700  (9.94%)   ஆக உள்ளனர். பாலின விகிதம் 1000 ஆண்களுக்கு  934 பெண்கள் வீதம் உள்ளனர். சராசரி எழுத்தறிவு  90.83%  ஆகும். இதன் மக்கள் தொகையில் இந்துக்கள் 96.48%, இசுலாமியர்கள் 3.02%, கிறித்துவர்கள் 0.31% மற்றவர்கள்  0.19% ஆக உள்ளனர்.

## மேற்கோள்கள்

## வெளி இணைப்புகள்

* 

பகுப்பு:டேங்கானாள் மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
தென்மலை திரிபுரநாதேஸ்வரர் கோயில்

**தென்மலை திரிபுரநாதேஸ்வரர் கோயில்** என்பது தமிழ்நாடு மாநிலத்தின் தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியம், தென்மலை ஊராட்சியில் அமைந்த தென்மலை எனும் ஊரில், மேற்கு தொடர்ச்சி மலையடிவாரத்தில், மேற்கு நோக்கி அமைந்த ஒரு சிவன் கோயில்  மற்றும் பகைவர் பயம் நீக்கும் பரிகாரத் தலமும் ஆகும். மூலவர் பெயர் திரிபுரநாதேஸ்வரர், அம்மன் பெயர் சிவபரிபூரணியம்மாள். இக்கோயில் பஞ்சபூத தலங்களில் நான்காம் தலமான *காற்று தலம்* என்று அழைக்கப்படுகிறது.  சங்கரன்கோவில் மண் தலமாகவும், தருகாபுரம் நீர் தலமாகவும், தேவதானம் ஆகாய தலமாகவும், கரிவலம்வந்தநல்லூர் அக்னி தலமாகவும் போற்றப்படுகிறது. இந்த ஐந்து தலங்களையும் ஒரே நாளில் வழிபட்டு வர வாய்ப்பு உள்ளது.

## பலன்
இத்தல இறைவனையும் இறைவியையும் வழிபட்டால் புத்திர பாக்கியம் கிடைக்கும். காளகஸ்தியைப் போலவே சர்ப்ப தோஷம் நீங்கும். எதிரிகளின் பலம் குறையும் என்கிறார்கள்.

## அமைவிடம்
தென்காசி மாவட்டம்  சங்கரன்கோவில் - இராஜபாளையம் சாலையில்  கரிவலம்வந்தநல்லூரிலிருந்து இடது புறம் திரும்பினால் ஆறு கிலோ மீட்டர் தொலைவில் தென்மலை திரிபுரநாதேஸ்வரர் கோயிலை அடையலாம். கரிவலம்வந்தநல்லூரிலிருந்தும், இராஜபாளையம் - தென்காசி சாலையில் உள்ள சிவகிரியிலிருந்தும் தென்மலைக்கு ஆட்டோ வசதி உண்டு. காலை 7 முதல் 10 மணி வரையிலும் மாலை 4 முதல் 7 மணி வரையிலும் கோயில் திறந்து இருக்கும். 

## விழாக்கள்
* மகா சிவராத்திரி
* பிரதோசம் 
* பௌணர்மி கிரிவலம்

## மேற்கோள்கள்

## வெளி இணைப்புகள்
* GeoHack - தென்மலை திரிபுரநாதேசுவரர் கோயில்

* தென்மலை திரிபுரநாத சுவாமி கோவில் சிறப்புகள்

பகுப்பு:தென்காசி மாவட்டத்திலுள்ள சிவன் கோயில்கள்
வெள்ளை வாவல்

**வெள்ளை வாவல்** அல்லது **வெள்ளை வவ்வால்** ( *Silver pomfret* ) என்பது மத்திய கிழக்கு, தெற்காசியா மற்றும் தென்கிழக்காசியாவின் கடலோர நீரில் வாழும் ஒரு வகை வெண்ணிற மீன் ஆகும். இந்த இனங்கள் தற்போது மத்திய தரைக்கடலிலும் காணப்படுகின்றன. சூயஸ் கால்வாய் வழியாக இவை அங்கு குடியேறி வாழ்கின்றன.  இந்த குடும்ப மீன்கள் அவற்றின் தட்டையான உடல், பிளந்த வால் துடுப்புகள் மற்றும் நீண்ட மார்புத்  துடுப்புகளால் வகைப்படுத்தப்படுகின்றன. 

வெள்ளை வாவல் மீன்கள் பொதுவாக வெள்ளி/வெள்ளை நிறத்தில் இருக்கும். உடலில் கொஞ்சம் சிறிய செதில்கள் இருக்கும். இவை 4-6 கிலோ எடை வரை வளரும். இருப்பினும், மிகுதியான  மீன்பிடித்தலின் காரணமாக, ஒரு கிலோவுக்கும்  குறைவான எடையுள்ள மீன்களே பொதுவாகக் காணப்படுகின்றன.

வெள்ளை வாவலை  புளோரிடா வாவலுடன் (*Trachinotus carolinus*) குழப்பிக் கொள்ளக்கூடாது. இது மெக்சிக்கோ வளைகுடாவில், புளோரிடா கடற்கரையில் காணப்படும் ஒரு பாரை மீன் ஆகும் இதை வாவல் குடும்பத்தைச்  சேர்ந்த உண்மையான வாவல் மீனுடன் சேர்த்து குழப்பம் கொள்ளக்கூடாது.

## இதையும் காண்க
*கருவாவல்
## மேற்கோள்கள்

பகுப்பு:மீன்கள்
கிண்கிணி ஓங்கல்

**கிண்கிணி ஓங்கல்** (*Spinner dolphin*) என்பது உலகெங்கிலும் வெப்பமண்டல கடற் நீரில் காணப்படும் ஒரு சிறிய ஓங்கில் ஆகும். இது எப்போதும் மகிழ்ச்சியாக கடலில் துள்ளி விளையாடும் காட்சி பிரபலமானது. இது துள்ளி பாயும் போது அதன் நீளமான அச்சில் சுழலக்கூடியது. இது பல் கொண்ட திமிங்கலங்களின் கடல் ஓங்கில் குடும்பத்தைச் சேர்ந்தது.

## வகைபிரித்தல்
கிண்கிணி ஓங்கல்  இனத்தை 1828 இல் ஜான் கிரே விவரித்தார். இதில் நான்கு கிளையினங்கள் அங்கீகரிக்கப்பட்டுள்ளன அவை:

* **கிழக்கு கிண்கிணி ஓங்கல்** ( எஸ்*. ஐ. ஓரியண்டலிஸ்* ), வெப்பமண்டல கிழக்கு பசிபிக் பகுதியிலிருந்து.
* **மத்திய அமெரிக்க** அல்லது **கோஸ்டா ரிக்கன் கிண்கிணி ஓங்கல்** ( எஸ்*. ஐ. சென்ட்ரோஅமெரிக்கானா* ), வெப்பமண்டல கிழக்கு பசிபிக் பகுதியிலும் காணப்படுகிறது.
* **கிரே** அல்லது **ஹவாய் கிண்கிணி ஓங்கல்** ( *எஸ். எல். லாங்கிரோஸ்ட்ரிஸ்* ), ஹவாயைச் சுற்றியுள்ள மத்திய பசிபிக் பெருங்கடலில் இருந்து ஆனால் இது உலகளவில் காணப்படும் பரந்த ஒத்த துணை வகைகளின் கலவையைக் குறிக்கிறது.
* **குள்ள கிண்கிணி ஓங்கல்** ( *எஸ். எல். ரோசிவென்ட்ரிஸ்* ), முதலில் தாய்லாந்து வளைகுடாவில் கண்டுபிடிக்கப்பட்டது.

இந்த கிளையினங்களில் குறிப்பிடுவதை விட அதிக வகைகள் உள்ளதாக தெரிகிறது.  வெள்ளை கலந்த வயிற்றால் வகைப்படுத்தப்பட்ட ஒரு கலப்பின வடிவம் கிழக்கு பசிபிக் பகுதியில் வாழ்கிறது. மற்ற குறைவான வேறுபட்ட குழுக்கள் மற்ற பெருங்கடல்களில் வாழ்கின்றன.

இனத்தின் பெயரானது லத்தீன் வார்த்தையான "நீண்ட கொக்கு" என்பதிலிருந்து வந்தது.

## விளக்கம்
கிண்கிணி ஓங்கல்கள் மிகச்சிறிய ஒங்கல் வகைகளில் ஒன்று. வளர்ந்த ஓங்கில்கள் பொதுவாக 129-235 செமீ நீளமும்,  23-79 கிலோ உடல் எடைவரை இருக்கும். இந்த இனம் ஓங்கல்களுக்கு நீளமான மூக்கும், முக்கோண வடிவ முதுகு துடுப்பும் உள்ளன . கிண்கிணி ஓங்கல்களின் உடலானது பொதுவாக மூன்று வண்ணங்களைக் கொண்டுள்ளது. இதன் முதுகுப் பகுதி அடர் சாம்பலும், பக்கங்களில் வெளிர் சாம்பலிலும், அடிப்பகுதி  வெளிர் சாம்பல் அல்லது வெள்ளை நிறத்திலும் இருக்கும். மேலும், ஒரு இருண்ட பட்டை கண்ணிலிருந்து துடுப்புவரை ஓடுகிறது. மேலே ஒரு மெல்லிய, கோடு உள்ளது.

## குறிப்புகள்

பகுப்பு:ஓங்கில்கள்
மாகன்லால் காந்தி

வலது|thumb| மாகன்லால் காந்தி
**மாகன்லால் குஷால்சந்த் காந்தி** (1883 &#x2013; 1928) மோகன்தாஸ் கரம்சந்த் காந்தியைப் பின்பற்றுபவர். அவர் மகாத்மாவின் மாமாவின் பேரன் ஆவார், அவர் 23 ஏப்ரல் 1928 அன்று பாட்னாவில் டைபாய்டால் இறந்தார்.

மோகன்தாஸ் காந்தியின் பல படைப்புகளில் மகான்லால் காந்தி மேற்கோள் காட்டப்படுகிறார். அவர்தான் சத்தியாகிரகம் என்ற வார்த்தையால் காந்தியின் அகிம்சை முறைகளை வரையறுக்க வேண்டும் என்று பரிந்துரைத்தார். காந்தியின் கூற்றுப்படி, மகன்லால் சபர்மதி ஆசிரமத்தின் இதயமும் ஆன்மாவும் ஆவார். அவர் தென்னாப்பிரிக்காவில் 1903 இல் இருந்து  "கொஞ்சம் நல்வாழ்வு கிடைக்கும் என்ற நம்பிக்கையில்."  காந்தியைப் பின்தொடர்ந்தார், இருப்பினும், அவர் தனது மாமாவின் வறுமையின் காரணமாக பீனிக்ஸ் குடியேற்றத்தில் சேர்ந்தார்.

* மாகன்லால் காந்தி
* காந்தி குடும்ப மரம்

பகுப்பு:1928 இறப்புகள்
பகுப்பு:1883 பிறப்புகள்
பகுப்பு:காந்தியவாதிகள்
பகுப்பு:மகாத்மா காந்தி குடும்பம்
பரத்பூர் சமஸ்தானம்

**பரத்பூர் இராச்சியம்** அல்லது **பரத்பூர் சுதேச சமஸ்தானம்** (**Bharatpur State**), இந்தியா]]வின் மேற்கில் அமைந்த தற்போதைய இராஜஸ்தான் மாநிலத்தின் வடகிழக்கில் அமைந்த பழைய பரத்பூர் மாவட்டத்தின் நிலப்பரப்புகளை கொண்டது. ஜாட் இனத்தைச் சேர்ந்த 
பதான் சிங்  என்பவர் பரத்பூர் இராச்சியத்தை 1755-ஆம் ஆண்டில் நிறுவினார். மன்னர் *சூரஜ் மால்* ஆட்சியின்  (1755–1763) போது பரத்பூர் இராச்சியத்தின் ஆண்டு வருமானம் ரூபாய் 17,500,000 ஆக இருந்தது.
பரத்பூர் இராச்சியத்தின் மொத்தப் பரப்பளவு 5,123 சதுர மைல் ஆகும்.  1931-இல் இதன் மக்கள் தொகை 4,86,954 அக இருந்தது.

## வரலாறு
1755-ஆம் ஆண்டில் முகலயாப் பேரரசின் படைகளுக்கு எதிராக ஜாட் இன மக்கள் தலைவர் பதான் சிங் தலைமையில் தில்லி, ஆக்ரா மற்றும் மதுரா பகுதிகளில் நடைபெற்ற கிளர்ச்சிகள் மூலம் பரத்பூர் இராச்சியம் 1755-இல் நிறுவப்பட்டது. 

1895-ஆம் ஆண்டில் பிரித்தானிய இந்தியா அரசு கொண்டு வந்த இந்தியத் துணைப்படைத் திட்டத்தின் கீழ் பரத்பூர் இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது.   இது பிரித்தானிய இந்தியாவின் கட்டுப்பாட்டின் கீழ்  இந்தியப் பகுதியில் இருந்த 565 சமஸ்தானங்களில் ஒன்றாகும். 

இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று இந்திய விடுதலைக்குப் பின்னர் இந்த சமஸ்தானத்தை இந்தியாவுடன் இணைக்கப்பட்டது. 
## இவற்றையும் பார்க்க
* சுதேச சமஸ்தானம்
* துணைப்படைத் திட்டம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* திவான்

## மேற்கோள்கள்

## மேற்கோள்கள்
*Imperial Gazetteer of India Vol 8, P-73 Bharatpur State
*R. C. Majumdar, H.C. Raychaudhury, Kalikaranjan Datta: An Advanced History of India, fourth edition, 1978, , p.&nbsp;535-36

## வெளி இணைப்புகள்
*Bharatpur State at ''Britannica''
* 

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
இந்தியாவின் முன்னாள் சுதேச சமஸ்தானங்கள்
பகுப்பு:இராஜஸ்தான்
பகுப்பு:பரத்பூர் மாவட்டம்
ஒடிசா மாநில அருங்காட்சியகம்

**ஒடிசா மாநில அருங்காட்சியகம்**  (**Odisha State Museum)**  என்பது இந்தியாவின் ஒடிசா மாநிலத்தின் தலைநகரமான புவனேசுவரத்தில் அமைந்துள்ளது.  அருங்காட்சியகத்தின் அசல் வடிவம் 1932 ஆம் ஆண்டு நிறுவப்பட்டது.  பின்னர் 1960 ஆம் ஆண்டு  தற்போதைய கட்டிடத்திற்கு மாற்றப்பட்டது.  தொல்பொருளியல், கல்வெட்டியல், நாணயவியல், படைக்கலங்கள், சுரங்கத் தொழில் & நிலவியல், இயற்கை வரலாறு, கலை மற்றும் கைவினை, தற்கால கலை, பாரம்பரிய பட்டா ஓவியம், மானிடவியல் மற்றும் பனை ஓலை சுவடிகள் என அருங்காட்சியகம் பதினொரு பிரிவுகளாகப்  பிரிக்கப்பட்டுள்ளது .  மேற்பார்வையாளர் ஒருவர்   தலைமையில் அருங்காட்சியகத்தின் நிர்வாக கட்டுப்பாடு ஒடிசா அரசாங்கத்தின் கலாச்சார விவகாரத் துறையின் கைகளில் உள்ளது.

## வரலாறு
இந்த அருங்காட்சியகத்தின் தோற்றம் 1932 ஆம் ஆண்டிலிருந்து தொடங்குகிறது. வில்லியம் இயோன்சு, ஞானசியாம் தாசு, என்சி பானர்சி , அரேகிருட்டிணா மகதாப் போன்ற சில வரலாற்றாசிரியர்கள் மற்றும் பேராசிரியர்கள் கட்டாக்கின் ராவென்சா கல்லூரியில் ஒரு அருங்காட்சியகத்தை நிறுவினர். 1945-46 ஆம் ஆண்டில் அருங்காட்சியகம் பழைய புவனேசுவரில் உள்ள பிரம்மானந்தா கட்டிடத்திற்கு மாற்றப்பட்டது.  ஒடிசா அரசாங்கத்தால் மாநில அருங்காட்சியகத்தின் தகுதிநிலையும்  அதற்கு வழங்கப்பட்டது.  பின்னர், அருங்காட்சியகம் 1950 ஆம் ஆண்டில்  பட்டேல் அரங்கிற்கும் மீண்டும்  புவனேசுவரில் உள்ள அலகு-1 என்ற மற்றொரு கட்டிடத்திற்கும் மாற்றப்பட்டது. 1957 ஆம் ஆண்டில், அப்போதைய குடியரசுத் தலைவர் ராசேந்திர பிரசாத் அவர்களால் அருங்காட்சியகத்திற்கு அடிக்கல் நாட்டப்பட்டது, இறுதியாக தற்போதைய கட்டிடத்தில் உள்ள அருங்காட்சியகம் 1960 ஆம் ஆண்டு முதல் செயல்படத் தொடங்கியது. 

## காட்சியகங்கள்
thumb| தொல்பொருள் பிரிவில் புத்தர் சிலை
* தொல்லியல்
* சமகால கலை
* கல்வெட்டு
* நாணயவியல்
* ஆயுதங்கள் மற்றும் வெடிமருந்துகள்
* கலை மற்றும் கைவினை
* சுரங்க மற்றும் புவியியல்
* மானுடவியல்
* சமசுகிருத கையெழுத்துப் பிரதி
* பட்டா ஓவியம்
## நேரங்கள்
திறக்கும் நேரம் திங்கள் தவிர வாரத்தின் அனைத்து நாட்களிலும் காலை 10 மணி முதல் மாலை 5 மணி வரை.
## புகைப்படம் எடுத்தல்
அருங்காட்சியகத்திற்குள் புகைப்படம் எடுக்க அனுமதிக்கப்படுகிறது. இதற்காக அனுமதிச் சீட்டு எடுக்கும்போது முன் அனுமதி பெற வேண்டும்.
## மேற்கோள்கள்

## புற இணைப்புகள்
* அதிகாரப்பூர்வ தளம்
* ஒடிசா சுற்றுலா மேம்படுத்தல்கள் 
பகுப்பு:Coordinates on Wikidata
பகுப்பு:ஒரிசா அருங்காட்சியகங்கள்
சிறீமத் ராஜ்சந்திரா

**சிறீமத் ராஜ்சந்திரா** (*Shrimad Rajchandra* ; 9 நவம்பர் 1867 - 9 ஏப்ரல் 1901) ஓர் சமணக் கவிஞரும், மாயவாதியும், மெய்யியலாளரும், அறிஞரும், சீர்திருத்தவாதியும் ஆவார். இவர் இந்தியாவின் குசராத்து மாநிலத்தின் மோர்பி மாவட்டத்தில்  பிறந்தார். தனது ஏழு வயதில் தனது கடந்த காலத்தைப் பற்றிக் கூறி தான் மறுபிறவி எடுத்து வந்ததாகக் கூறினார். இவர் அஷ்டாவதானத்தை நிகழ்த்தினார். தனது நினைவாற்றலை தக்கவைத்தலிலும், நினைவுகூரும் சோதனையிலும் புகழ் பெற்றார். ஆனால் பின்னர் இவர் தனது ஆன்மீக முயற்சிகளுக்கு ஆதரவாக அதை ஊக்கப்படுத்தினார். இவர் ஆத்ம சித்தி உட்பட நிறைய தத்துவக் கவிதைகளை எழுதினார். இவர் பல கடிதங்கஆளியும், வர்ணனைகளையும் எழுதினார். மேலும், சில மத நூல்களையும் மொழிபெயர்த்தார். இவர் சமணம் பற்றிய போதனைகளுக்காகவும்,  மகாத்மா காந்திக்கு ஆன்மீக வழிகாட்டுதலுக்காகவும் மிகவும் பிரபலமானவர்.

## ஆரம்ப கால வாழ்க்கை
சிறீமத் ராஜ்சந்திரா, மோர்பிக்கு அருகிலுள்ள வாவனியாவில் (இப்போது இந்தியாவின் குசராத்தில் உள்ளது) நவம்பர் 9, 1867  (கார்த்திகை பௌர்ணமி, விக்ரம் நாட்காட்டி 1924), அன்று பிறந்தார்.  இவரின் தாயார் தேவ்பாய் , சமண சுவேதாம்பரர் ஆவார்.  இவரின் தந்தை இராவ்ஜிபாய் மேத்தா, தந்தைவழி தாத்தா பஞ்சன் மேத்தா வைணவ இந்துசமயத்தைச் சேர்ந்தவர்கள்.  அதனால் இவர் சிறு வயதிலிருந்தே இவருக்கு சமணமும்  இந்து சமயமும் அறிமுகமாகியது.  இவர்கள் பணியா சமூகத்தைச் சேர்ந்தவர்கள் , மேலும் தாச சிறீமாலி சாதியைச் சேர்ந்தவர்கள்.  இவர் சாது ராம்தாஸ்ஜி என்ற பெயரில் வைணவத்தை வளர்க்க ஆரம்பித்தார்.  இவர் மற்ற இந்தியச் சமயங்களைப் பற்றியும் தொடர்ந்து படித்தார். மேலும், அகிம்சை சமண கோட்பாட்டின் மீது ஈர்க்கப்பட்டார். பின்னர் இவர் சமணத்தைத் தேர்ந்தெடுத்தார். ஏனெனில் இது " இரட்சிப்புக்கு சிறந்த பாதையை" வழங்குகிறது என்று இவர் கருதினார். 

இவர் மகாத்மா காந்தியின் ஆன்மீக வழிகாட்டியாக நன்கு அறியப்பட்டவர்.  இவர்கள் 1891 இல் மும்பையில் அறிமுகப்படுத்தப்பட்டனர். காந்தி தென்னாப்பிரிக்காவில் இருந்தபோது கடிதங்கள் மூலம் பல்வேறு உரையாடல்களை நடத்தினர். காந்தி தனது சுயசரிதையான சத்திய சோதனையில், இவரை "வழிகாட்டி எனவும், உதவியாளர்"  எனவும்  "ஆன்மீக நெருக்கடியின் தருணங்களில் அடைக்கலம்" என்றும் குறிப்பிட்டுள்ளார். இவர் பொறுமையாக இருக்கவும், இந்து மதத்தை ஆழமாக படிக்கவும் காந்திக்கு அறிவுறுத்தினார். இவரது போதனை காந்தியின் அகிம்சை தத்துவத்தை நேரடியாக பாதித்தது. 

### மேற்கோள்கள்

### ஆதாரங்கள்
* 
* 

## மேலும் படிக்க

* ''Atma-Siddhi : In Search of the Soul''  published by Vakils Feffer & Simons
* ''Vachanamrut'', the complete works of Shrimad Rajchandra in Gujarati, including letters and writings
*Bhavana Bodh by Shrimad Rajchandra

பகுப்பு:1901 இறப்புகள்
பகுப்பு:1867 பிறப்புகள்
பஜாதேர் நடவடிக்கை

**பஜாதேர் நடவடிக்கை (Operation Bajadere)** என்பது இரண்டாம் உலகப் போரின் சர்ச்சைக்குரிய சிறப்புப் படையாகும்.

சில ஆதாரங்கள் இது சனவரி 1942இல் இந்திய படையணியின் பலம் வாய்ந்த சுமார் 100 துணை இராணுவத்தால் தொடங்கப்பட்டது என்று கூறுகின்றன. பலுசிஸ்தான் வழியாக இந்தியாவிற்குள் ஊடுருவி, பிரிட்டிசு சொத்துக்களுக்கு எதிரான நாசவேலை நடவடிக்கைகளில் ஈடுபடுவோரை கண்காணிக்கவும், பிரித்தானியா இந்தியாவில்  எதிர்பார்க்கப்படும் தேசியக் கிளர்ச்சிக்குத் தயார்படுத்தும் பணிகளை இந்தப் படைகள் மேற்கொண்டன.

ஈரான், இந்தியா , ஆப்கானித்தானுக்கு காக்கேசியா வழியாக திட்டமிட்ட தாக்குதலுக்காக இந்துக்களையும்,முஸ்லிம்களையும்  ஜெர்மனியின் புலனாய்வு நிறுவனமான அப்வேர் தீவிரமாக நாடியது. இந்திய இராணுவம் என்று அழைக்கப்படும் 100-பேர் கொண்ட பிரிவுக்கு ஜெர்மன் இராணுவத்தின் சிறப்புப் படைகளான பிராண்டன்பர்கர்கள் பயிற்சி அளித்தனர். சனவரி 1942 இல், இந்த அலகு பாரசீகத்தில் பாராசூட் செய்யப்பட்டு இந்தியாவில் ஊடுருவியது. இவர்கள் நாசவேலைகளில் ஈடுபட்டனர். கருத்து வேறுபாட்டை உருவாக்க முயன்றனர். பிரிட்டிசு ஆட்சிக்கு எதிரான மக்கள் கிளர்ச்சியை நோக்கி பணிகளை செய்தனர். காபுலில் உள்ள அப்வேர்r இணைப்பானது, பல மாதங்களுக்குப் பிறகு இந்த செயல்பாடுகள் வெற்றிகரமாக நடந்ததாக அறிவித்தன. இருப்பினும், சுடாலின்கிராட்டில் ஏற்பட்ட தோல்வி, இந்தியாவை நோக்கி பெரிய தாக்குதல் எதுவும் நடக்காமல் போனது.

இருப்பினும், மற்ற ஆதாரங்கள் இந்த நடவடிக்கை ஒருபோதும் நடத்தப்படவில்லை என்று கூறுகின்றன. உதாரணமாக, வரலாற்றாசிரியர் அட்ரியன் ஓ சல்லிவன் இது "கற்பனைக்கதை" என்றும், "பதிவுகளில் இந்த செயல்பாட்டிற்கு எந்த அடிப்படையும் இல்லை" என்றும் எழுதியுள்ளார். ஆகத்து 1942 வரை இந்தியப் படை உருவாக்கப்படவில்லை என்றும், ஜெர்மனியர்களுக்கு இத்தகைய நடவடிக்கை தளவாட ரீதியாக சாத்தியமற்றது என்றும் அவர் குறிப்பிடுகிறார். 

## குறிப்புகள்
;Citations

;Works consulted

*
*

பசிபிக் போர்முனை
பகுப்பு:இந்திய விடுதலைப் போராட்டம்
பகுப்பு:இந்திய தேசிய ராணுவம்
பூந்தி சமஸ்தானம்

**பூந்தி சமஸ்தானம்** **பூந்தி இராச்சியம்** (**Bundi State**) இந்தியாவின் கிழக்கில் உள்ள இராஜஸ்தான் மாநிலத்தின்  பழைய பூந்தி மாவட்டத்தின் நிலப்பரப்பளவைக் கொண்டது. இந்த இராச்சியத்தை ஹட இராசபுத்திரர் குலம் ஆட்சி செய்தது. இதன் தலைநகரமாக பூந்தி நகரம் இருந்தது. பூந்தி இராச்சியத்தின் பரப்ப்ப்ளவு 5,750 சதுர மைல் ஆகும். இதன் மக்கள் தொகை 2,16,722 ஆகும். 1947=இல் இந்திய விடுதலைக்குப் பின்னர் பூந்தி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று இந்திய விடுதலைக்குப் பின்னர் பான்ஸ்வாரா சமஸ்தானத்தை இந்தியாவுடன் இணைக்கப்பட்டது

## வரலாறு

### மத்தியகாலம்
கிபி 1242-இல் பூந்தி பகுதியை ஜெய்த்திய மீனா இன குலத்தினர் ஆண்டு வந்தனர். இதனை 1342-இல் இராவ் தேவன் என்ற சௌகான் இராஜபுத்திர குலத் தலைவர் கைப்பற்றி ஆண்டார். 1632-இல் ராவ் இராஜா சத்தர் சல் பூந்தி இராச்சிய மன்னரானார். இவர் அவுரங்கசீப் படைகளுடன் வீரமாக போரிட்டு இறந்தார். சத்தர் சல் சிங்கின் மகன் இராவ் பாவோ சிங் (1658–1678) பூந்தி இராச்சிய மன்னரானார். 1707-ஆம் ஆண்டில் முகலாயப் பேரரசர் முதலாம் பகதூர் ஷா, பூந்தி இராச்சிய மன்னர் பூத் சிங்கிற்கு மகாராஜா எனும் பட்டம் வழங்கினார்.

### பிரித்தானிய இந்தியா
1804-இல் மராத்தியப் பேரரசின் கீழ் இருந்த ஓல்கர்களுக்கு எதிராக படையெடுத்த பிரித்தானிய கிழக்கிந்தியக் கம்பெனிக்கு ஆதரவாக பூந்தி மன்னர் இராஜா பிஷண் சிங்  (1773–1821) படையுதவி செய்தார். 1895-ஆம் ஆண்டில் பிரித்தானிய இந்தியா  கொண்டு வந்த இந்தியத் துணைப்படைத் திட்டத்தின் கீழ் பான்ஸ்வாரா இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது.  இது பிரித்தானிய இந்தியாவின் கட்டுப்பாட்டின் கீழ்  இந்தியப் பகுதியில் இருந்த 565 சமஸ்தானங்களில் ஒன்றாகும்.

## இந்தியாவுடன் இணைத்தல்
1947=இல் இந்திய விடுதலைக்குப் பின்னர் பூந்தி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று இந்திய விடுதலைக்குப் பின்னர் பான்ஸ்வாரா சமஸ்தானத்தை இந்தியாவுடன் இணைக்கப்பட்டது.
## இவற்றையும் பார்க்க
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
*சுதேச சமஸ்தானங்களின் இணைப்பு ஒப்பந்தம்
* திவான்

## மேற்கோள்கள்

## வெளி இணைப்புகள்
* Silver Rupee of Bundi

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
 இந்தியாவின் முன்னாள் சுதேச சமஸ்தானங்கள்
பகுப்பு:இராஜஸ்தான்
பூந்தி மாவட்டம்
தத்தா தமானே

**தத்தா தமானே** அல்லது **தத்தாத்ரேயா பாலகிருட்டிண தமானே** (*Datta Tamhane or Dattatreya Balakrishna*) Tamhane(1912-2014), மகாராட்டிர மாநிலத்தின் இரத்தினகிரி என்ற நகரத்திலிருந்து வந்த ஒரு காந்தியச் சுதந்திர போராட்ட வீரராவார்.

## ஆரம்பகால வாழ்க்கை
1913 ஏப்ரல் 13இல் இரத்னகிரியில் ஒரு மராத்தி சந்திரசேனியா காயஸ்த பிரபு சமூகத்தில் பிறந்தார். மும்பையின் மத்திய தாதரின் வி.ஜே.டி. தொழிழ்நுட்ப நிறுவனத்தில் இயந்திரவியலில்|பொறியியல் பிரிவில் இரண்டாமாண்டு கற்றுக்கொண்டிருக்கிற போதே இவர் இந்திய சுதந்திரப் போராட்டத்தில் தன்னை இணைத்துக் கொண்டார். 1934இல் ஒரு முழு நேர செயல்பாட்டுக்காக தனது படிப்பை கைவிட்டார்.. இவர் இலக்கியத்திற்கான மகாராட்டிர மாநில அரசின் விருதைப் பெற்றுள்ளார். 

## அரசியல்
தானேவில் நடந்த உப்பு சத்தியாகிரகத்திலும் பங்கேற்றுள்ளார். இதனால் சிகாலம் சிறையிலும் இருந்தார். பின்னர், சைமன் குழுவிற்கு எதிரான போராட்டங்களிலும் பங்கேற்றார். ஒரு சமூக சீர்திருத்தவாதியாக இவர் ஆதிவாசி சமூகத்தின் உயர்நிலைக்காக செயல்பட்டுள்ளார். தானே மாவட்டத்தின் ஒரு ஆதிவாசி பிரதேசமான காரகாவ் பகுதியில் கால்நடையாக பயணம் செய்து பிரச்சினைகளை அறிந்தார். அங்குள்ள ஆதிவாசிகளிடையே  வாழ்ந்ததன் மூலம் அவர்களின் உரிமைகளுக்காக போராடி அவர்களின் முன்னேற்றத்திற்காக செயல்பட்டார். இதற்காக இவர் "ஆதிவாசி சேவை விருதைப்" பெற்றார்.

இந்திய நாடாளுமன்றத்தின் இரு அவைகளிலும் உறுப்பினராக இருந்துள்ளார். 1983இல் தீவிர அரசியலிலிருந்து முற்றிலும் விலகினார். இவருடைய நூறாவது வயதில் அப்போதைய மகாராட்டிர முதலமைச்சர் பிரிதிவிராஜ் சௌகான் இவரை கௌரவித்தார்.

## இலக்கியம்
இலக்கியத்தில்
ஒரு சிறந்த வாசகராகவும், எழுத்தாளனாகவும், சிந்தனாவாதியுமாக இருந்த இவர் மராத்தி இலக்கியத்திலும், ஆங்கில இலக்கியத்திலும் பண்டிதனாக இருந்தார். 'கதாசங்க்ரக கலிச்ச கவுடா' என்ற இவரது சிறுகதைத் தொகுப்புக்கு 
இவருக்கு இலக்கியத்திற்கான மகாராட்டிரா மாநில அரசாங்கத்தின் விருது கிடைத்துள்ளது.

## இறப்பு
2014 ஏப்ரல் 6, அன்று தனது 102 வயதில் இறந்தார்.

## சான்றுகள்

பகுப்பு:மகாராட்டிர எழுத்தாளர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:இந்து தேசியம்
பகுப்பு:இந்தியப் புரட்சியாளர்கள்
பகுப்பு:மராத்தியர்கள்
பகுப்பு:மராத்தி எழுத்தாளர்கள்
கருவாவல்

**கருவாவல், கருப்பு வவ்வால்,** **கருப்பு வாவல்** (*Black pomfret*) என்பது ஒரு மீன் இனம் ஆகும். இது இந்தியப் பெருங்கடல் மற்றும் மேற்கு பசிபிக் பெருங்கடலில் காணப்படுகிறது. உள்ளூர் மீன்வளத்திற்கு இந்த இனம் மிகவும் முக்கியமானது. மேலும் இதன் பேரித்தைச் சேர்ந்த ஒரே அறியப்பட்ட இனமாக இது உள்ளது.

## வகைபிரித்தல்
கருவாவலானது  *பாராசுட்ரோமேட்டசு*  பேரினத்தின் ஒரே உறுப்பினர் ஆகும். கருவாவலை முதன்முதலில் அறிவியல் பூர்வமாக செர்மன்-யூத  மருத்துவரும்,  இயற்கை ஆர்வலருமான, மார்கசு எலிசர் பிலோச் தனது மீன் கலைக்களஞ்சியமான *ஆல்ஜெமைன் நேட்டர்கெசிச்செ டெர்* நூலில் விவரித்தார். *பராசுட்ரோமேட்டசு நைஜர்* என்ற பெயரின் சொற்பிறப்பியல் என்பது பாரை வடிவத்தில் இருந்து பெறப்பட்டது மற்றும் ஸ்ட்ரோமேட்டசு என்றால் நிறைய நிறங்களைக் கொண்ட ஒரு  தட்டையான உடலைக் கொண்ட மீன் என்பதைக் குறிக்கிறது.

## உடற்கூறியல்
கருப்பு வாவல் தட்டையான உடலைக் கொண்டுள்ளது. இதன்  முதுகுத் துடுப்பும், அடித் துடுப்பும் சமமான அளவில் இருக்கும். இதன் உடல் முழுவதும் சிறிய அடர் சாம்பல் நிற செதில்களால் முடப்பட்டிருக்கும். கருவாவலின் பிளவுற்ற வால் துடுப்பானது 30 செமீ இருக்கும், சிலசமயம்  75 செமீ வரையும் இருக்கலாம்.

## வாழ்விடம்
கருப்பு வாவல் தென்னாப்பிரிக்கா, மொசாம்பிக், கென்யா, அரபிக்கடல் வங்காள விரிகுடா, பாரசீக வளைகுடா, இந்தோனேசியா, பிலிப்பீன்சு, சீனா, தெற்கு யப்பான் மற்றும் ஆத்திரேலியா கடலோரங்களில் காணப்படுகிறது. கருவாவல் ஒரு கடல் மீனாகும். இது பெரும்பாலும் கடலில் 15-40 மீட்டர் ஆழத்தில் காணப்படுகிறது, ஆனால் 105 மீட்டர் ஆழத்திலும் காணலாம். கறுப்பு வாவல் பொதுவாக பகல் நேரத்தில் கடலின் தரைப்பகுதியில் காணப்படுகிறது,  இரவில் மேற்பரப்பிற்கு வருகிறது.

## உணவு
கருப்பு வவ்வாளின் உணவு மிகவும் மாறுபட்டது. குவைத் பல்கலைக்கழகத்தின் உயிரியல் அறிவியல் துறையைச் சேர்ந்த ஸ்டீவன் தாட்சி தனது ஆய்வுக் கட்டுரையில்,  *பாரசீக வளைகுடாவின்* குவைத் கடற் பரப்பில்  காணப்படும் கருப்பு வாவல்களின்  உணவு மற்றும் உணவுப் பழக்கம் பற்றி எழுதியிருக்கிறார். இதில் 1108 மாதிரிகளில், கருப்பு வாவலின் மூன்று முக்கிய உணவுக் கூறுகள் பின்வருமாறு: 23% உணவாக இருகலப்பாசி; 21% மீன் முட்டை மற்றும் குடம்பிகள், 20% உணவாக ஓட்டுடைய கணுக்காலிகள் பங்களிப்பு. ஓட்டுடைய கணுக்காலிகள் என்பவற்றின் கீழ், கருப்பு வாவல் உணவில் காணப்படும் ஓடுடைய கணுக்காலிகளில்  நன்னீர் முகட்டுப்பூச்சிகள் (77%), பிராச்சியூரன் ஜோயே (65%) இறால் பிந்தைய லார்வாக்கள் (29%) மற்றும் இறாலின் பெனாய்டுகள் (16%).

## இதையும் காண்க
*வெள்ளை வாவல்

## மேற்கோள்கள்

பகுப்பு:மீன்கள்
என். கருப்பண்ண உடையார்

**என். கருப்பண்ண உடையார்** (*N. Karupanna Odayar*) என்பவர் இந்திய அரசியல்வாதி மற்றும் தமிழ்நாடு முன்னாள் சட்டமன்ற உறுப்பினர் ஆவார். இவர் தமிழகச் சட்டமன்றத்திற்கு 1996 தேர்தலில் தஞ்சாவூர் மாவட்டம் பாபநாசம் சட்டமன்றத் தொகுதியிலிருந்து தமிழ்நாடு சட்டப் பேரவைக்குத் தேர்ந்தெடுக்கப்பட்டார். இவர் தமிழ் மாநில காங்கிரசு (தமாக) கட்சியின் வேட்பாளராகப் போட்டியிட்டு வெற்றிபெற்றார்.

## மேற்கோள்கள்

 
பகுப்பு:தமிழ் மாநில காங்கிரசு அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தஞ்சாவூர் மாவட்ட அரசியல்வாதிகள்
கோவை சுப்ரி

**கோவை சுப்ரி** ( **கே. சுப்பிரமணியம்** மற்றும் **சூப்ரி** ) இந்திய சுதந்திர இயக்கத்தில் கலந்து கொண்ட ஒரு தமிழ் புரட்சியாளர் மற்றும் சுதந்திர போராட்ட வீரர் ஆவார்.

## ஆரம்ப கால வாழ்க்கை
கோவை சுப்ரி 1898 இல் கோவையில் பிறந்தார். கோயம்புத்தூரில் வழக்கறிஞர் பார்வதி மற்றும் எஸ்.வி.ஆர் கிருஷ்ண ஐயர் ஆகியோரின் ஐந்தாவது குழந்தை ஆவார். சென்னிமலையில் உள்ள தெய்வத்தின் பெயரால் சுப்பிரமணியம் என்று பெயரிடப்பட்டது. அவரது ஆரம்ப ஆண்டுகளில், சுப்ரி காந்தியடிகளின் இலட்சியங்களால் ஈர்க்கப்பட்டார் மற்றும் இந்திய சுதந்திர இயக்கத்தில் சேர கல்லூரியை விட்டு வெளியேற முடிவு செய்தார்.

## சுதந்திர போராட்டம்
23 வயதில், சுப்ரி 1921 இல் கோவையில் டவுன் காங்கிரஸ் கமிட்டியில் செயலாளராக சேர்ந்தார். 1923 -ல் சிறிது காலத்தில், நாக்பூரில் நடந்த கொடி சத்தியாகிரக சிவில் ஒத்துழையாமை இயக்கத்தில் பங்கேற்றதற்காக அவர் ஒரு வருடம் சிறையில் அடைக்கப்பட்டார். 1930 இல் அவர் உப்பு சத்தியாகிரகத்தில் சேர்ந்தார். பின்னர் அவர் மேலும் ஐந்து முறை சிறையில் அடைக்கப்பட்டார் மற்றும் அவரது வாழ்க்கையின் மொத்தம் 5 ஆண்டுகளை சிறையில் கழித்தார்.  பின்னர் அவர் ஊத்துக்குளியில் உள்ள பதியூர் கிராமத்தில் ஒரு காதி மையத்தைத் தொடங்கினார்.

காந்திஜி அன்புடன் சுப்ரியை 'ஒலிபெருக்கி' என்று அழைத்தார், காந்திஜி கோவை மற்றும் நீலகிரி மாவட்டங்களில் சுற்றுப்பயணத்தின் போது தனது பொது உரைகளுக்கு தனது கம்பீர குரலுக்காக அவரை மொழிபெயர்ப்பாளராக   அழைத்தார். யங் இந்தியாவில் ஒரு கட்டுரையில் காந்திஜி சுப்ரி பற்றி எழுதுகிறார்- "இளைஞர்கள் மற்றும் வயதானவர்கள், ஆண்கள் மற்றும் பெண்கள் அவரைப் பற்றி பேசுகிறார்கள். இதன் இரகசியம் என்னவென்றால்  அவரது குழந்தை போன்ற அப்பாவித்தனம் மற்றும் அவரது சேவை மனப்பான்மையே ஆகும். அவர் ஒரு இளைஞனின் நகை. சூப்ரியை மகிழ்விக்க நான் எதையும் செய்வேன். ".

புகழ்பெற்ற சுதந்திரப் போராட்ட வீரர் டிஎஸ் அவினாசிலிங்கம் செட்டியார் சுப்ரியை சுதந்திரப் போராட்டத்திலும் கோவை மாவட்டத்தின் இயக்கத்தின் பின்னணியிலும் அவரது நெருங்கிய கூட்டாளிகளில் ஒருவராகக் கருதினார்.

## முருக கானம்
அவர் சிறையில் இருந்த போது, சுப்ரி முருகனை புகழ்ந்து முருக கானம் என்ற 426 பக்தி பாடல்களை தொகுத்தார். முருக கானம் முதன்முதலில் 1980 இல் வெளியிடப்பட்டது, பின்னர் ஒரு குறுவட்டு 2011 இல் பாரதிய வித்யா பவனால் வெளியிடப்பட்டது.

## அரசியல் வாழ்க்கை
காங்கிரஸ் கட்சியின் உறுப்பினராக இருந்த கோவை சுப்ரி 1938 முதல் 1942 வரை கோவை நகராட்சியின் நகராட்சி தலைவராகப் பணியாற்றினார். அவரது ஆட்சிக் காலத்தில், நகரின் ஆர்எஸ் புரம் பகுதியில் காந்தி பூங்காவை உருவாக்குவதில் முக்கியப் பங்கு வகித்தார். பின்னர் அவர் 1947 முதல் 1952 வரை கோவை நகரத் தொகுதி எம்எல்ஏவாக தேர்ந்தெடுக்கப்பட்டார்.

சுப்ரி பின்னர் 1959 இல் ராஜாஜியால் தொடங்கப்பட்ட லிபரல் சுதந்திர கட்சியில் இணைந்தார்.

## தனிப்பட்ட வாழ்க்கை
14 நவம்பர் 1926, 28 வது வயதில், சுப்ரி கமலா (Kamalammal) என்பவரை திருமணம் செய்தார். இவர் பொள்ளாச்சியில்  ஆசிரியராகவும், ஒரு வழக்கறிஞராகவும் இருந்த ஏ. நடேச ஐயரின் மகள் ஆவார்.  கமலா, சுப்ரியின் சட்ட மீறல் செயல்களில் சேர்ந்தார் மற்றும் 1930 இல் அவர்களது ஆறு மாத மகளுடன் கைது செய்யப்பட்டார். சுப்ரியும் கமலாவும் ஒருவருக்கொருவர் சரியாக ஒரு வாரம் இடைவெளியில்  1993 இல் இறந்தனர்.

## குறிப்புகள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:1993 இறப்புகள்
பகுப்பு:1898 பிறப்புகள்
பகுப்பு:இந்தியப் புரட்சியாளர்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சதீஷ் சர்தார்

**சதீஷ் சர்தார்** அல்லது **சதீஷ் சந்திர சர்தார்** (*Satish Sardar or Satish Chandra Sardar* ;1902 - 19 சூன் 1932) ஒரு வங்காளப் புரட்சியாளரும், வங்காளத்தில் உப்புச் சத்தியாகிரக இயக்கத்தின் தியாகியும் ஆவார்.

## ஆரம்ப கால வாழ்க்கை
சதீஷ் சர்தார் பிரித்தானிய இந்தியாவில் தற்போது நதியா மாவட்டத்தின் தெகட்டா உட்பிரிவிலுள்ள சந்தர்காட் கிராமத்தில் பிரஜராஜ் சர்தார் என்பவருக்கு மகனாப் பிறந்தார். 1932 இல் சட்டவிரோத இயக்கத்தின் ஒரு பகுதியாக வரி கொடா இயக்கம் தொடங்கப்பட்டது. இது, முதன்முதலில் 1932 ஏப்ரல் 13 அன்று சந்தர்காட் கிராமத்தில் தொடங்கப்பட்டது. சர்தார் இந்த இயக்கத்தில் சேர்ந்தார்.

## இறப்பு
19 சூன் 1932 அன்று, இந்திய தேசிய காங்கிரசின் மாவட்டக் குழு மாநாடு தெகட்டாவில் நடத்தப்பட்டது. இதன் காரண்மாக உள்ளூர் காவல்துறை இந்த பகுதியில் ஊரடங்கு உத்தரவை அறிவித்தது. இதனை எதிர்த்து சர்தார் காவல் நிலையத்தில் மூவர்ணக் கொடியை உயர்த்தி போராடினார்.  அப்போது இவர் மீது காவலர்கள் துப்பாக்கிச் சூடு நடத்தினர். இதில் இவர் குண்டடிப் பட்டு இறந்தார். சந்தர்காட்டில், இவரது நினைவாக 1956இல் ஒரு தொடக்கப்பள்ளி நிறுவப்பட்டது.

## சான்றுகள்

பகுப்பு:இந்தியப் புரட்சியாளர்கள்
பகுப்பு:1932 இறப்புகள்
பகுப்பு:1902 பிறப்புகள்
மகாத்மா காந்தி எழுத்துகளின் தொகுப்பு (நூல்)

**மகாத்மா காந்தி எழுத்துகளின் தொகுப்பு** (*The Collected Works of Mahatma Gandhi*) என்பது மோகன்தாசு கரம்சந்த் காந்தியின் எழுத்துகளின் தொகுப்பு ஆகும். இந்த ஆங்கில நூல் நூறு தொகுதிகளைக் கொண்டுள்ளது. இந்தத் தொகுப்பில் அவர் கைப்பட எழுதியவை, அவர் சொல்லச் சொல்ல எழுதியவை, அவர் ஆற்றிய உரைகள், தந்திகள், முறையீடுகள், விண்ணப்பங்கள், மனுக்கள், குறிப்புகள், தலையங்கங்கள், மௌனவிரத நாட்களின் குறிப்புகள், கட்டுரைகள், கூற்றுகள், நேர்காணல்கள், உரையாடல்கள், கடிதங்கள் என அவரின் வாழ்நாளின் எழுத்து வகைமைகளும், வெளிப்பாடுகளும் 50 ஆயிரத்துக்கும் மேற்பட்ட பக்கங்களில் ஆங்கிலத்தில் தொகுக்கப்பட்டுள்ளன.

## வரலாறு
மோகன்தாசு கரம்சந்த் காந்தியின் படுகொலை செய்யப்பட்ட கொஞ்ச நாட்களிலேயே காந்தியத்தை வருங்கால தலைமுறையினரிடம் கொண்டு சேர்க்க அவரது எழுத்துகளைத் தொகுக்க வேண்டும் என்று அப்போதைய இந்திய குடியரசுத் தலைவர் இராசேந்திர பிரசாத் கூறினார். அதைத் தொடர்ந்து அப்போதைய இந்தியப் பிரதமர் சவகர்லால் நேரு இந்த விசயத்தில் தீவிரம் காட்டினார்.  தொடர்ந்து 1956இல் நவஜீவன் அறக்கட்டளையின் அறங்காவலர்களுக்கும் இந்திய குடியரசுத் தலைவரின்  செயலாளருக்கும் இடையில் ஒரு ஒப்பந்தம் உருவாக்கப்படது.  இந்த நூல்களின் முதல் தொகுப்பாசிரியராக தமிழரான பரதன் குமரப்பா (ஜே. சி. குமரப்பாவின் சகோதரர்) நியமிக்கப்பட்டார். ஓராண்டுக்குப் பின்னர் இதற்கு ஜெய்ராம்தாஸ் தௌலத்ராம் தேர்ந்தெடுக்கப்பட்டார். அவர் ஒன்றரை ஆண்டுகள் இதில் இருந்தார். 1960இல் கே. சுவாமிநாதன்  தொகுப்பாசிரியராக நியமிக்கப்பட்டார். அவர் 30 ஆண்டுகளைக் கடந்து இப்பணியில் ஈடுபட்டார். 

இவர்கள் உலகெங்கும் உள்ள காந்தியின் எழுத்துகளைத் திரட்டி, அவறின் நம்கத்தன்மையை உறுதிபடுத்தி, பிற மொழிகளில் உள்ளவற்றை ஆங்கிலத்தில் துல்லியமாக மொழிபெயர்த்தல் போன்ற பணிகளை மேற்கொண்டனர்.  இந்த தொகுப்புப் பணிகள் 1956இல் தொடங்கி 1994இல் நிறைவடைந்தது. முதல் தொகுதி 1956இலும், 100வது தொகுதி 1994இலும் வெளியானது. இதன் வெளியீட்டுப் பொறுப்பை இந்திய அரசின் தகவல் மற்றும் ஒலி/ஒளிபரப்புத் துறை அமைச்சகத்தின் கீழ் உள்ள வெளீயீட்டுப் பிரிவு பொறுப்பேற்றுக் கொண்டது.

## தொகுதிகளின் அமைப்பு
இந்த தொகுதி நூல்களில் முதல் தொகுதியில் இருந்து 90வது தொகுதி வரை உள்ளவை *முதன்மைத் தொகுதி*களாகும். 91இல் இருந்து 97வரையிலானவை தொகுதி நூல்களின் பின்னிணைப்புகள் அடங்கிவை. 98ஆம் தொகுதியில் முதல் தொகுதியில் இருந்து 90வது தொகுதி வரையிலான முதன்மைத் தொகுதியின் பொருளடக்கம் இடம் பெற்றுள்ளது. 99ஆம் தொகுதியில் முதன்மைத் தொகுதியில் அடங்கியுள்ள பெயர்களின் பொருளடைவு உள்ளது. 100வது தொகுதியில் அதுவரையிலான தொகுதிகளின் முன்னுரைகள் தொகுத்து அளிக்கப்பட்டுள்ளன. இந்த நூல்களின் மறுபதிப்பு 2017இல் வெளியிடப்பட்டது.

## எண்ணியல் பதிப்பு
இந்த நூல் தொகுதியை எண்ணியல் மயமாக்க இந்திய அரசு முடிவெடுத்தது. அதன்படி எண்ணியில் பணிகள் 2009-2010 இல் தொடங்கப்பட்டன. 2015 மார்ச்சில் அந்தப் பணிகள் முடிவடைந்தன. தேடல் வசதியுடன் கூடிய இந்த தொகுதியின் எண்ணியில் பிரதி 2015 செப்டம்பர் 8 அன்று வெளியிடப்பட்டது.

## குறிப்புகள்

## வெளி இணைப்புகள்
*தேடல் வசதியுடன் கூடிய நூலின் எண்ணியல் வடிவம்.
*நூலின் எண்ணியல் வடிவம்.

பகுப்பு:காந்தியம்
பகுப்பு:ஆங்கில நூல்கள்
பகுப்பு:மகாத்மா காந்தி பற்றிய நூல்கள்
சாகி குந்தியா

**சந்தன் கசூரி** (*Chandan Hajuri* ; 20 சனவரி 1827 - 1870) **சாகி குந்தியா** என்று பிரபலமாக அறியப்பட்ட இவர்  புரி ஜெகன்நாதர் கோயில் பூசாரியும், 1857 இந்திய கலகத்தில் பங்கேற்ற கவிஞரும் ஆவார்.

## வாழ்க்கை
சந்தன் கசூரி, 1827ஆம் ஆண்டு சம்பா தசமி தினத்தில் ஒடிசாவின் புரியில் 7 சனவரி 1827 அன்று இரகுநாத் குந்தியா என்று அழைக்கப்படும் பீமாசென் கசூரிக்கும் கமலாபதி ஆகியோருக்குப் பிறந்தார். இவர் 12 வயதில் சுந்தர்மணி என்பவரை மணந்தார். சிறு வயதில், இவருக்கு ஒடியா, சமசுகிருதம், இந்தி இலக்கியங்கள் கற்பிக்கப்பட்டு, ஜெகன்நாதர் கோவிலில் தனது கடமைகளைச் செய்ய உதவியது. இவர் பாரம்பரிய மல்யுத்தத்தையும் கற்றுக்கொண்டார். பின்னர், புரியில் உள்ள இளைஞர்களுக்கு மல்யுத்ததையும், இராணுவப் பயிற்சிகளையும் கற்றுக் கொடுத்தார்.

## 1857 கலகம்
சாகி குந்தியா மனுபாயின் குடும்ப அர்ச்சகராக இருந்தார். பின்னர் மனுபாய் ஜான்சியின் மன்னர் கங்காதர் ராவை திருமணம் செய்த பிறகு இலட்சுமிபாய் என மறுபெயரிடப்பட்டார். 1857 ஆம் ஆண்டு நடந்த இந்தியக் கலகத்திற்கு முன்னர் ஜகன்நாதர் கோவிலின் பூசாரியாக நாடு முழுவதும் பயணம் செய்தபோது சிப்பாய்களைத் திரட்டுவதிலும் கலகத்தை ஏற்பாடு செய்வதிலும் இவர் முக்கியப் பங்கு வகித்தார். கலகத்தின் போது, இவர் வடக்கு இராணுவ நிலையத்தில் நிறுத்தப்பட்டு ஆங்கிலேயர்களுடன் வீரத்துடன் போராடினார். கலகத்தின் போது இவர் கிளர்ச்சி தலைமையுடன் நேரடித் தொடர்பைப் பேணியதாக அறியப்பட்டது. பின்னர், இவர் கயாவில் கைது செய்யப்பட்டார். இவரது சொத்துக்கள் கிழக்கிந்திய கம்பெனி அரசாங்கத்தால் பறிமுதல் செய்யப்பட்டன. 1858ஆம் ஆண்டில், மற்ற கிளர்ச்சியாளர்களுடன் சேர்ந்து 1858 ஆம் ஆண்டு இராணியின் பிரகடனத்தின் கீழ் மன்னிப்பு வழங்கப்பட்ட பின்னர் இவர் சிறையிலிருந்து விடுவிக்கப்பட்டார்.

## பிற்கால வாழ்வு
குந்தியா தனது வாழ்நாள் முழுவதையும் ஆன்மீக, இலக்கியப் பணிகளில் தன்னை அர்ப்பணித்துக் கொண்டு புரியில் கழித்தார். இவர் ஜெகன்நாதனுக்கு அர்ப்பணிக்கப்பட்ட பல பிரபலமான கவிதைகளையும், பாடல்களையும் இயற்றினார். இவர் இலட்சுமிபாயின் நினைவாக 'மனுபாய்' என்ற பனையோலைக் கையெழுத்துப் பிரதியையும் எழுதினார். இவர் 1870இல் புரியில் இறந்தார்.

## சான்றுகள்

பகுப்பு:1870 இறப்புகள்
பகுப்பு:1827 பிறப்புகள்
பகுப்பு:இந்தியப் புரட்சியாளர்கள்
பகுப்பு:ஒடிசா நபர்கள்